હિપેટાઈટીસ એ મોટાભાગે બાળકોને થાય છે પણ પુખ્તોને પણ થઈ શકે છે. હિપેટાઈટીસ ઈ મોટાભાગે પુખ્તોને થાય છે અને તે આપણા દેશમાં કમળાના રોગનું મુખ્ય કારણ છે. આમ તો હિપેટાઈટીસ એ અથવા ઈ વાયરસથી થતો કમળો એક સપ્તાહમાં મટી જાય છે પણ દસ ટકા દર્દીઓમાં આ કમળો એક મહિનો કે વધુ સમય સુધી રહી શકે છે. લગભગ બે ટકા દર્દીઓમાં આ રોગથી લીવર ફેઈલ્યોર નામનો ખતરનાક રોગ થઈ શકે છે. લીવર ફેઈલ્યોર થવાથી ૧૦૦માંથી લગભગ ૭૦ ટકા દર્દીઓ મોતના શિકાર બની જાય છે. તેનો એકમાત્ર સફળ ઈલાજ લીવર બદલવું એટલે કે લીવર ટ્રાન્સપ્લાન્ટ કરવું એ છે જે એક ઘણી મોંઘી અને પેચીદી પ્રક્રિયા છે. આવા દર્દીને તાત્કાલિક બે-ત્રણ દિવસમાં જ લીવર ઉપલબ્ધ કરાવવું પડે છે. અન્યથા દર્દીના મૃત્યુની શક્યતા વધતી જ જાય છે. લીવર ટ્રાન્સપ્લાન્ટની સુવિધા અપોલો હોસ્પિટલ, અમદાવાદમાં ઉપલબ્ધ છે.